3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

  บริษัทฯได้ประกอบธุรกิจหลายประเภท ซึ่งธุรกิจแต่ละประเภทแยกตามลักษณะผลิตภัณฑ์
  ดูรายละเอียดใน หน้า 6-15

  สิทธิหรือข้อจำกัดในการประกอบธุรกิจ

  (1) บัตรส่งเสริมการลงทุน

  - ไม่มี -

  (2) สิทธิอื่นๆ

- ไม่มี -

(3) ข้อจำกัดในการประกอบธุรกิจ

  - ไม่มี -

3.2 การตลาดและภาวะการแข่งขัน

  ก. นโยบายและลักษณะการตลาด

กลยุทธ์ในการแข่งขัน

  นโยบายในการบริหารงานของบริษัทฯ จะดำเนินการเพื่อตอบสนองความต้องการของลูกค้า
  โดยมุ่งเน้นการผลิตสินค้าและบริการที่มีคุณภาพ
  ที่จะสามารถรองรับกลุ่มลูกค้าเป้าหมายที่มีรายได้ในระดับปานกลางถึงสูง
  โดยมีกลยุทธ์ในการแข่งขัน ดังนี้

  1. การมีรูปแบบของโครงการที่หลากหลาย
  ทำให้สามารถตอบสนองความต้องการของกลุ่มเป้าหมายส่วนใหญ่ได้
  ทั้งนี้โดยเน้นการออกแบบโครงการที่คำนึงถึงการแบ่งตลาดและระบุกลุ่มเป้าหมายที่ชัดเจน

  2. โครงการหรือผลิตภัณฑ์ของบริษัท มีความโดดเด่น มีประโยชน์ใช้สอยอย่างคุ้มค่า
  และเป็นสิ่งที่ตอบสนองต่อความต้องการของกลุ่มเป้าหมายอย่างชัดเจน

  3. บริษัทฯให้ความสำคัญต่อการบริการก่อนและหลังการขาย
  การรักษาความสัมพันธ์อันดีกับลูกค้าโดยผ่านทีมงานการตลาดและการขายของบริษัทฯ
  นอกจากนี้บริษัทฯยังได้รวบรวมความคิดเห็นของลูกค้าที่มีต่อบริษัทฯและผลิตภัณฑ์เพื่อใช้สำหรับการพัฒนาและปรับปรุงผลิตภัณฑ์
  และบริการที่ดีต่อไป

  4. บริษัทฯ ยึดถือในความซื่อสัตย์ และยึดมั่นในพันธะผูกพันที่มีต่อลูกค้าของบริษัทฯ

นโยบายการตั้งราคาของบริษัทฯ

  นโยบายการกำหนดราคาของบริษัทฯ นอกจากจะพิจารณาจากด้านต้นทุนของแต่ละโครงการแล้ว
  ยังพิจารณาระดับราคาที่ดึงดูดการตัดสินใจซื้อของกลุ่มเป้าหมายและระดับราคาของคู่แข่งขันมาประกอบ
  ด้วย เพื่อให้ราคาเป็นปัจจัยที่สำคัญปัจจัยหนึ่งในการช่วยส่งเสริมการขาย
  โดยการกำหนดราคาของโครงการแต่ละประเภทบริษัทฯจะกำหนดอัตรากำไรแตกต่างกันไป

การจำหน่ายและช่องทางการจัดจำหน่าย

1.  บริษัทฯ มีทีมขายที่มากด้วยประสบการณ์ รวมทั้งมีระบบการจัดจำหน่ายที่มีมาตรฐาน

2.  บริษัทฯเน้นด้านการขายตรงเป็นหลัก ซึ่งมีพนักงานประจำอยู่ที่สำนักงานใหญ่และสำนักงานขาย
    ณ ที่ตั้งของโครงการ
    รวมทั้งการออกพบและเสนอขายกับลูกค้าที่มีศักยภาพและมีแนวโน้มในการซื้อสูง
    นอกจากนี้ยังมีการว่าจ้างบริษัทมืออาชีพที่เชี่ยวชาญด้านการขายในธุรกิจอสังหาริมทรัพย์มาช่วยเสริมการขายในบางโครงการ
    ในกรณีที่ต้องการเร่งปิดการขายให้เร็วขึ้นรวมทั้งต้องการให้เกิดการแข่งขันในเชิงสร้างสรรค์
    และให้เกิดประสิทธิภาพในการขายมากที่สุด

3.  จัดเตรียมห้องตัวอย่าง บ้านตัวอย่าง ตลอดจนอุปกรณ์ส่งเสริมการขายอย่างครบครัน
    เพื่อชักจูงใจให้ลูกค้าเกิดการตัดสินใจซื้อรวดเร็วขึ้น
    รวมทั้งนำลูกค้าเข้าเยี่ยมชมโครงการในสถานที่และสิ่งแวดล้อมจริง

4.  ใช้การขายตรง (Direct Marketing)
    ในการส่งเสริมการขายซึ่งจะสามารถเจาะเข้าตรงกลุ่มเป้าหมายได้มากขึ้น
    สามารถนำผลที่ได้มารวบรวม ประเมิน และวิเคราะห์ได้อย่างรวดเร็ว ชัดเจน
    และยังสามารถนำฐานข้อมูลและสิ่งที่วิเคราะห์ได้มาใช้ในการปรับกลยุทธ์ของโครงการนั้นๆและนำไปใช้กับการดำเนินการของโครงการอื่นต่อไป

ลักษณะของลูกค้า

  ลูกค้าของบริษัทฯและบริษัทย่อยสามารถจำแนกได้ดังนี้

1.  ลูกค้าผู้เช่าอาคารสำนักงานจะเป็นผู้ดำเนินธุรกิจที่ต้องการสถานที่ตั้งสำนักงานอยู่ในใจกลาง

  ธุรกิจมีความสะดวกสบายในการคมนาคม ซึ่งในปัจจุบันลูกค้าประเภทนี้มีทั้งเพื่อขาย และ

  ให้เช่าระยะยาว

2.  ลูกค้าโครงการบ้านพักอาศัย ส่วนใหญ่จะเป็นกลุ่มบุคคล หรือครอบครัวที่มีรายได้ปานกลาง

  ถึงระดับสูง ซึ่งขึ้นอยู่กับลักษณะและทำเลของแต่ละโครงการ
  ลูกค้าส่วนใหญ่เป็นกลุ่มคนที่ชอบบ้านสไตล์ทันสมัย มีเนื้อที่ใช้สอยมาก มีสภาพแวดล้อมที่ดี
  และรักการอยู่แบบสงบไม่พลุกพล่าน สำหรับในส่วนของลูกค้าที่ซื้อที่ดินเปล่า
  จะเป็นกลุ่มบุคคลที่ต้องการก่อสร้างที่พักอาศัยตามรูปแบบและความพอใจส่วนตัว
  สามารถกำหนดขนาดของบ้านได้ตามต้องการ
  และพิจารณาถึงสิ่งอำนวยความสะดวกต่างๆที่โครงการจัดเตรียมไว้ให้

3.  ลูกค้าโครงการอาคารชุด เน้นกลุ่มลูกค้าที่มีรายได้ปานกลางถึงค่อนข้างสูง แล้วแต่ทำเลของ

  แต่ละโครงการ ทั้งลูกค้าคนไทยและคนต่างชาติ โดยเฉพาะกลุ่มเจ้าของธุรกิจต่าง ๆ
  มีวัตถุประสงค์ในการซื้อเพื่อเป็นที่อยู่อาศัยใจกลางเมือง
  และต้องการที่พักที่มีสิ่งอำนวยความสะดวกครบครัน

4.  ลูกค้าโครงการสนามกอล์ฟ ลูกค้าส่วนใหญ่เป็นกลุ่มบุคคล หรือบริษัทที่มีรายได้ระดับสูง
    มีความต้องการใช้สนามกอล์ฟที่ไม่ไกลจากกรุงเทพ การคมนาคมสะดวก
    และมีการจัดระบบสภาพแวดล้อมที่สมบูรณ์

5.  ลูกค้าธุรกิจโรงแรม กลุ่มลูกค้ามีทั้งชาวไทยและชาวต่างชาติ
    ทั้งประเภทนักธุรกิจและนักท่องเที่ยวเป็นผู้มีรายได้ในระดับปานกลาง
    ต้องการสถานที่พักที่อยู่ใจกลางเมืองและย่านการค้า มีความสะดวกในการเดินทาง

ข. สภาพการแข่งขันภายในอุตสาหกรรม

  สภาพการแข่งขันภายในอุตสาหกรรม เริ่มมีการแข่งขันกันมากขึ้น
  ถึงแม้ผู้ประกอบการจะมีจำนวนลดน้อยลง แต่ขนาดของตลาดก็มีขนาดเล็กลงเช่นกัน
  ภาวะการแข่งขันเริ่มมีให้เห็นในปีที่ผ่านมา
  มีการแข่งขันกันนำเสนอสินค้าในโครงการต่างๆหลายโครงการที่ผ่านการประมูล
  หรือปรับปรุงโครงสร้างหนี้ออกมาสู่ตลาดในราคาและเงื่อนไขที่น่าสนใจ
  ตลอดจนเริ่มมีผู้ประกอบการบางรายได้เปิดโครงการใหม่ๆมากขึ้นทำให้การแข่งขันเริ่มมีมากขึ้นเป็นลำดับ

โอกาสและอุปสรรคในอุตสาหกรรม

โอกาส

1.  อัตราดอกเบี้ยในตลาดยังคงมีแนวโน้มที่อยู่ในระดับต่ำซึ่งจะทำให้ส่งผลบวกต่ออุตสาหกรรมอสังหาริมทรัพย์เป็นอย่างมาก

2.  ผู้ประกอบการจำนวนมากได้ถอนตัวออกจากอุตสาหกรรม
    ทำให้เหลือผู้ประกอบการในจำนวนที่น้อยลง และมีประสิทธิภาพมากขึ้น

3.  ภาวะเศรษฐกิจของไทยผ่านพ้นจุดต่ำสุดแล้วและเมื่อภาวะเศรษฐกิจฟื้นตัวมากขึ้นธุรกิจอสังหาริมทรัพย์ก็จะกลับมาเจริญเติบโตต่อไปในอนาคต

4.  แนวโน้มการเข้ามาลงทุนของนักลงทุนจากต่างประเทศมีแนวโน้มสูงขึ้น เนื่องจาก
    เสถียรภาพของค่าเงินบาทและการขยายตัวของเศรษฐกิจ
    ทำให้โอกาสในการพัฒนาธุรกิจอสังหาริมทรัพย์มีมากขึ้นในอนาคต

5.  กองทุนรวมอสังหาริมทรัพย์ที่มีการขยายตัวมากขึ้น
    จะทำให้เพิ่มสภาพคล่องของการซื้อขายอสังหาริมทรัพย์ให้มีมากขึ้น

  อุปสรรค

1.  ภาวะอุปทานส่วนเกินยังคงเหลืออยู่

2.  การลงทุนในอุตสาหกรรมอสังหาริมทรัพย์ต้องการเงินลงทุนสูงมาก
    ทำให้ยังคงมีอุปสรรคต่อการขยายตัวของธุรกิจ

3.  การเข้ามาลงทุนในอุตสาหกรรมของผู้ประกอบการจากต่างประเทศจะสร้างแรงกดดันต่อการแข่งขันให้เกิดขึ้นกับผู้ประกอบการเดิมที่มีอยู่ในปัจจุบัน

4.  สถาบันการเงินยังคงเข้มงวดกับการปล่อยสินเชื่อเงินกู้กับอุตสาหกรรมอสังหาริมทรัพย์ใน

  ปัจจุบัน ซึ่งทำให้ยังคงมีปัญหาเรื่องสภาพคล่องและเงินทุนใหม่ๆ

ศักยภาพในการแข่งขันของบริษัทฯ

1.  บริษัทฯมีสินค้ามากมายหลายประเภทไม่ว่าจะเป็น บ้านเดี่ยว ทาวน์เฮ้าส์ ที่ดินเปล่า
    คอนโดมิเนียม อาคารสำนักงาน อพาร์ทเม้นท์ เซอร์วิสอพาร์ทเม้นท์ และโรงแรม
    ซึ่งสามารถตอบสนองความต้องการของลูกค้าเป้าหมายได้อย่างครบครัน

2.  สินค้าแต่ละประเภทตั้งอยู่บน Prime Area ของทำเลที่นั้นๆ เช่น โครงการธนาซิตี้
    ตั้งอยู่ริมถนน บางนา-ตราด , โครงการยงสุ อพาร์ทเม้นท์ ตั้งอยู่ถนนสุขุมวิท 39 ,
    โครงการ TST TOWER ตั้งอยู่ริมถนนวิภาวดี-รังสิต

3.  สินค้าทุกประเภทของบริษัทฯปัจจุบันมีการก่อสร้างแล้วเสร็จสมบูรณ์
    สามารถสร้างยอดขายและรายได้ให้แก่บริษัทฯได้ทันที

4.  โครงการธนาซิตี้ตั้งอยู่ใกล้สนามบินนานาชาติแห่งที่ 2 (สนามบินสุวรรณภูมิ)
    ซึ่งจะช่วยเพิ่มศักยภาพในการแข่งขันและสร้างมูลค่าเพิ่มให้แก่บริษัทเป็นอย่างมาก

5.  บริษัทฯมีธุรกิจระบบขนส่งมวลชนประเภทรถไฟฟ้า ในเขตศูนย์กลางธุรกิจของกรุงเทพฯ
    ซึ่งจะเป็นตัวเชื่อมโยงที่จะสร้างรายได้จากโครงการพัฒนาที่ดินของบริษัทฯในอนาคต

6.  บริษัทฯมีการกระจายความเสี่ยงในการทำธุรกิจ
    โดยการทำธุรกิจหลายประเภททั้งที่เกี่ยวข้องและไม่เกี่ยวข้องกับธุรกิจพัฒนาอสังหาริมทรัพย์
    ไม่ว่าจะเป็นธุรกิจการลงทุน และธุรกิจโรงแรม เป็นต้น

7.  บริษัทฯมีที่ดินรอการพัฒนา อยู่ในทำเลที่ดีมีศักยภาพในการเจริญเติบโต

8.  โครงการแต่ละโครงการของบริษัทฯ มีกลุ่มลูกค้าเป้าหมายที่ชัดเจน

  สภาพธุรกิจอสังหาริมทรัพย์

  อุตสาหกรรมอสังหาริมทรัพย์ของประเทศไทย
  เริ่มฟื้นตัวขึ้นจากภาวะตกต่ำอย่างต่อเนื่องนับตั้งแต่เกิดภาวะวิกฤตเศรษฐกิจในช่วงปีพ.ศ.2540
  ปัจจัยที่ส่งผลได้แก่

1.  กำลังซื้อของผู้บริโภคโดยเฉลี่ยเริ่มดีขึ้นแต่ก็ยังสูงขึ้นไม่มากนัก

2.  สินเชื่อสำหรับที่อยู่อาศัยเริ่มผ่อนคลายและมีการปล่อยสินเชื่อมากขึ้น

3.  ยังคงมีอุปทานส่วนเกิน

4.  ราคาขาย และค่าเช่าโดยเฉลี่ย ยังอยู่ในระดับต่ำ

5.  มูลค่าของอาคาร และสินทรัพย์ที่ประเมินมีมูลค่าลดลง

6.  เจ้าหนี้สถาบันการเงินนำหลักทรัพย์ค้ำประกันมาขายทอดตลาดในราคาค่อนข้างต่ำ

  อย่างไรก็ตาม ภาวะดังกล่าวเริ่มมีแนวโน้มในทางที่ดีขึ้นในปีที่ผ่านมา
  เนื่องจากมีโครงการหลายแห่งที่เป็นโครงการจากการประมูลผ่านองค์การเพื่อการปฎิรูปสถาบันการเงิน
  มีต้นทุนที่ต่ำพอที่จะกระตุ้นความต้องการและสร้างแรงจูงใจในการซื้อได้
  รวมทั้งผู้ประกอบการหลายรายที่ผ่านกระบวนการปรับปรุงโครงสร้างหนี้และสามารถดำเนินธุรกรรมต่างๆได้
  ทำให้เกิดอุปสงค์มากขึ้น จะเห็นได้จากโครงการธนาซิตี้ของบริษัทฯ ที่มีการขายอย่างต่อเนื่อง
  ทั้งที่ดิน บ้านพร้อมที่ดิน และ อาคารชุด ในรอบปีที่ผ่านมา
  ทั้งนี้เป็นผลจากความพร้อมของสาธารณูปโภคและสิ่งอำนวยความสะดวกในโครงการ
  รวมทั้งความคืบหน้าของสนามบินนานาชาติแห่งที่สองที่ได้เปิดใช้ในปลายปี 2549
  เป็นตัวเสริมข้อได้เปรียบให้กับโครงการอีกประการหนึ่ง

  สภาพธุรกิจและการแข่งขันของอาคารสำนักงาน

  อัตราการใช้พื้นที่อาคารสำนักงาน เริ่มมีแนวโน้มสูงขึ้นเล็กน้อยจากปีที่ผ่านมา เนื่องจากการชะลอ

  ตัวของอุปทานใหม่ของตลาดอาคารสำนักงานในช่วง 2-3 ปีที่ผ่านมา
  และการขยายตัวของกิจการขนาดเล็ก และขนาดกลาง
  ในทั้งภาคการผลิตและกิจการต่อเนื่องในภาคบริการ
  แต่ทั้งนี้การใช้กลยุทธ์ทางด้านราคายังคงเป็นปัจจัยหลักในการแข่งขันเหมือนเดิม

  ในส่วนของอาคารสำนักงานให้เช่า TST TOWER
  ของบริษัทฯยังคงมีอัตราการเช่าพื้นที่สูงถึงร้อยละ 80 โดยมีราคาค่าเช่าพื้นที่โดยเฉลี่ย 284
  บาทต่อตารางเมตรต่อเดือน ลูกค้ารายใหญ่ๆ
  ยังคงให้ความไว้วางใจในการเช่าเป็นสำนักงานอาคารรวมทั้งลูกค้าบางรายมีการขยายพื้นที่เช่าเพิ่มขึ้นจากเดิม
  เนื่องจากที่ตั้งโครงการมีลักษณะเด่น
  คือความสะดวกในการเข้าถึงและที่ตั้งที่อยู่ไม่ไกลจากย่านธุรกิจสำคัญๆ

  สภาพธุรกิจและการแข่งขันของอาคารชุดพักอาศัย

  ตลาดของอาคารชุดพักอาศัยในกรุงเทพฯ ยังคงอยู่ในภาวะที่มีอุปทานส่วนเกิน
  แต่อุปทานส่วนเกินเริ่มลดน้อยลงอย่างต่อเนื่อง
  อาคารชุดที่เหลืออยู่มีทั้งที่เป็นห้องใหม่ของเจ้าของโครงการ
  และอาคารชุดที่ผู้ซื้อเดิมต้องการขายต่อซึ่งมักจะขายต่อในราคาที่ต่ำกว่าราคาขายในปัจจุบันของเจ้าของโครงการ
  ในขณะที่บางโครงการที่เจ้าของโครงการมีอาคารชุดเหลืออยู่จำนวนมาก
  ก็จะดัดแปลงสภาพจากอาคารชุดเดิมมาเป็นเซอร์วิสอพาร์ทเม้นท์หรืออาคารให้เช่าแทน

  การขายอาคารชุด เริ่มมีแนวโน้มที่ดีขึ้น
  เนื่องจากภาวะเศรษฐกิจที่ฟื้นตัวและมีแนวโน้มที่จะขยายตัวได้มากขึ้น
  ทำให้ผู้บริโภคส่วนใหญ่เกิดความรู้สึกมั่นคงมากขึ้นในธุรกิจและงานที่ทำ
  และมีแนวโน้มที่จะมีรายได้เพิ่มขึ้น ราคาขายโดยเฉลี่ยก็เริ่มสูงขึ้นเล็กน้อย
  แนวโน้มความต้องการอาคารชุดพักอาศัยเริ่มมีมากขึ้นอย่างต่อเนื่อง

  ในส่วนของอาคารชุดพักอาศัย เพรสทีจ คอนโดมิเนียม และ นูเวล คอนโดมิเนียม ที่โครงการ
  ธนาซิตี้ เป็นโครงการของบริษัทฯดำเนินการก่อสร้างแล้วเสร็จเรียบร้อย
  และตั้งอยู่ใกล้สนามบินนานาชาติแห่งที่ 2 (สนามบินสุวรรณภูมิ)
  ซึ่งเป็นทำเลที่ศักยภาพในการเจริญเติบโตในอนาคต และโครงการรีเจ้นท์
  ซึ่งตั้งอยู่บนถนนราชดำริถือเป็น Prime Area
  สำหรับอาคารชุดพักอาศัยตลอดจนตั้งอยู่บริเวณใกล้สถานีรถไฟฟ้า BTS
  ซึ่งจะช่วยเสริมศักยภาพของโครงการมากยิ่งขึ้น

ปัจจัยภายนอกที่อาจมีผลกระทบต่ออุตสาหกรรมและธุรกิจของบริษัทในปัจจุบันและอนาคตอันใกล้

สินเชื่อเพื่อการประกอบการ อันจะเป็นส่วนเสริมสภาพคล่องและการลงทุนในโครงการใหม่ๆเป็นปัจจัยสำคัญที่จะสร้างยอดขายและส่งผลต่อเนื่องถึงผลประกอบการของกิจการ และอัตราดอกเบี้ยสูงจะส่งผลกระทบต่อต้นทุนของผู้ประกอบการเป็นอย่างมาก เนื่องจากการพัฒนาธุรกิจอสังหาริมทรัพย์จำเป็นต้องอาศัยเงินลงทุนจำนวนสูงรวมทั้งการกู้ยืมเงินจากสถาบันการเงินจำนวนมาก

1.  อัตราแลกเปลี่ยน
    ผู้ประกอบการรายใหญ่ในตลาดล้วนแล้วแต่มีการกู้ยืมเงินจากต่างประเทศในรูปแบบต่างๆ
    เป็นจำนวนมาก ซึ่งหากอัตราแลกเปลี่ยนจากการเปลี่ยนแปลงของค่าเงินบาทเปลี่ยนแปลง
    จะส่งผลกระทบต่อต้นทุนดอกเบี้ยจ่ายของผู้ประกอบการนั้นๆ เป็นอย่างมาก
    ซึ่งจะส่งผลกระทบต่อผลประกอบการในที่สุด

2.  คู่แข่งขันรายใหม่ โดยเฉพาะคู่แข่งขันจากต่างประเทศที่มีความพร้อมทางด้านเงินทุน
    และโครงการที่ได้รับการประมูลไปในราคาที่ต่ำ
    จะมีศักยภาพในการแข่งขันที่ได้เปรียบผู้ประกอบการรายอื่น

    3.  การจัดหาผลิตภัณฑ์หรือบริการ

วัตถุดิบที่สำคัญในการประกอบธุรกิจพัฒนาอสังหาริมทรัพย์ ประกอบด้วย

1.  ที่ดินเพื่อการพัฒนา

    1.  ปัจจัยที่ใช้เป็นหลักในการพิจารณาเพื่อจัดซื้อที่ดิน คือ

  - เลือกที่ดินที่มีสาธารณูปโภคพื้นฐานรองรับ เช่น ถนน ไฟฟ้า ประปา โทรศัพท์ เป็นต้น

  - เลือกที่ดินที่มีทำเลติดถนน การคมนาคมสะดวก และอยู่ไม่ไกลจากตัวเมืองมากนัก

รูปร่างแปลงที่ดินมีลักษณะเหมาะสมเพียงพอต่อการพัฒนาโครงการที่ต้องการได้

2.  ลักษณะการจัดหาที่ดินเพื่อนำมาพัฒนาโครงการ

  - ทางบริษัทฯ มีฝ่ายพัฒนาโครงการในการที่จะเป็นผู้พิจารณาเลือกทำเลที่ตั้งที่เหมาะสม

  แล้วเสนอให้ผู้บริหารระดับสูงของบริษัทพิจารณาในระดับต่อไป ติดต่อผ่านตัวแทน

  นายหน้า

  2. วัสดุก่อสร้าง

  โครงการพัฒนาอสังหาริมทรัพย์ที่ทางบริษัทฯจัดทำขึ้น
  จะเป็นการเปิดประมูลผู้รับเหมารายใหญ่ให้ดำเนินการทั้งการก่อสร้างและการจัดหาวัสดุก่อสร้าง
  ทั้งนี้
  บริษัทจะมีการว่าจ้างบริษัทควบคุมงานในการควบคุมดูแลการก่อสร้างรวมทั้งวัสดุก่อสร้างให้เป็นไปตามข้อกำหนดของแบบที่กำหนดไว้
  ดังนั้น ผู้รับเหมาก่อสร้างที่ได้รับการคัดเลือกให้เป็นผู้ก่อสร้างโครงการนั้น
  จะต้องจัดทำตารางเวลาการทำงานเพื่อให้เสร็จตามกำหนดการที่บริษัทได้วางไว้

ปัญหา อุปสรรค และแนวทางแก้ไข

  เนื่องจากการพัฒนาโครงการต่างๆ ของบริษัทฯ
  ได้รับการสนับสนุนด้านเงินลงทุนจากสถาบันการเงินทั้งที่เป็นธนาคารพาณิชย์ และบริษัทเงินทุน ทั้ง
  PRE และ POST FINANCING แต่จากวิกฤตการณ์ทางด้านเศรษฐกิจของประเทศ
  เป็นเหตุให้รัฐบาลจำเป็นต้องปิดกิจการของบริษัทเงินทุนไปหลายแห่ง
  ซึ่งแน่นอนย่อมจะต้องกระทบถึงแหล่งเงินทุนของทั้งบริษัทฯเองและกลุ่มลูกค้าของบริษัทฯอีกด้วย

  ผลกระทบทางตรงคือ ก่อให้เกิดความความล่าช้าในการโอนกรรมสิทธิ์ของกลุ่มลูกค้าของบริษัทฯ
  ที่ไม่สามารถหาแหล่งสนับสนุนทางการเงินระยะยาวมาดำเนินการโอนกรรมสิทธิ์กับบริษัทฯได้
  และเป็นอุปสรรค์ต่อการเพิ่มยอดขายใหม่ของบริษัทฯอีกด้วย
  ซึ่งย่อมต้องเกิดผลกระทบต่อสภาพคล่องทางการเงินของบริษัทฯอย่างหลีกเลี่ยงไม่ได้

  3.4 การเข้าร่วมดำเนินกิจการกับการเคหะแห่งชาติในโครงการบ้านเอื้ออาทร

บริษัทฯ เป็นผู้จัดหาที่ดินที่มีเอกสารสิทธิ์เป็น โฉนด หรือ นส.3 ก มีทางออกสู่ถนนสาธารณะ
ปลอดจาก การจดทะเบียนเป็นภารยทรัพย์หรือการรอนสิทธิใด ๆ และไม่มีภาระผูกพัน
เป็นที่ดินที่มีระบบสาธารณูปโภคที่จำเป็น ต่อการจัดทำโครงการที่อยู่อาศัย เช่น ระบบประปา ไฟฟ้า
ระบบระบายน้ำ ผ่านหน้าที่ดิน หรือใกล้เคียงกับที่ดิน
และสามารถทำการโอนกรรมสิทธิ์ทางทะเบียนให้แก่ การเคหะแห่งชาติได้
โดยมีบริษัทประเมินมูลค่าทรัพย์สินที่ได้รับความเห็นชอบ
จากสำนักงานคณะกรรมการกำกับหลักทรัพย์และ ตลาดหลักทรัพย์แห่งประเทศไทย
ทำการประเมินราคาที่ดินแต่ละโครงการอย่างน้อย 2 บริษัท เพื่อเสนอให้การเคหะแห่งชาติ
พิจารณาและให้ความเห็นชอบ

ทั้งนี้ บริษัทฯ สามารถจัดทำเป็นโครงการเดียว หรือ แยกแบ่งเป็นโครงการย่อยหลายโครงการได้
โดยกำหนดเป็นแผนโครงการ และแผนดำเนินการโครงการ
เสนอให้การเคหะแห่งชาติพิจารณาเห็นชอบ เมื่อการเคหะแห่งชาติ
พิจารณาและให้ความเห็นชอบแล้ว บริษัทฯ จึงจะสามารถทำการสำรวจความต้องการของประชาชน
(Pre-sale) ด้วยการนำออกให้ประชาชนจองซื้อ
โดยการเคหะแห่งชาติเป็นผู้ควบคุมกำกับการดำเนินการสำรวจ
ซึ่งในกรณีโครงการที่นำออกสำรวจความต้องการของประชาชนมีผลการจองซื้อ
ไม่ถึงสองเท่าของจำนวนหน่วยในโครงการ บริษัทฯ
ในฐานะผู้ร่วมดำเนินกิจการสามารถทำการสำรวจความต้องการของประชาชนเพิ่มเติมได้
หรือขอเปลี่ยนแปลงทำเลที่ตั้งโครงการและทำการสำรวจความต้องการของประชาชนใหม่ได้

โครงการต่าง ๆ ตามแผนโครงการและแผนการดำเนินการโครงการ การเคหะแห่งชาติ
จะจ่ายค่าตอบแทนให้ เมื่อโครงการนั้นได้รับการอนุมัติจากการเคหะแห่งชาติ
ให้สิทธิดำเนินงานโครงการได้ เมื่อการเคหะแห่งชาติ
อนุมัติให้ผู้ร่วมดำเนินกิจการดำเนินการโครงการแล้ว การเคหะแห่งชาติ
จะชำระค่าที่ดินให้แก่บริษัทฯ ในฐานะผู้ร่วมดำเนินกิจการ ตามจำนวนเนื้อที่ที่ดินที่ได้รับการอนุมัติ
ในวันที่ทำการจดทะเบียนโอนกรรมสิทธิ์ โดยที่ดินเป็นกรรมสิทธิ์ของการเคหะแห่งชาติ

ในการจัดหาผู้รับเหมาก่อสร้าง ทางบริษัทฯ จะทำการคัดเลือกผู้รับเหมา โดยมีคุณสมบัติดังนี้

1.  ต้องมีทุนจดทะเบียนไม่น้อยกว่า 300 ล้านบาท

2.  ต้องมีประสบการณ์ในการประกอบธุรกิจทางด้านการก่อสร้างไม่น้อยกว่า 10 ปี

3.  ต้องมีความรู้ ความเชี่ยวชาญ ประสบการณ์ ครบถ้วนตรงตามหลักเกณฑ์ต่าง ๆ จากบริษัทฯ
    และ การเคหะแห่งชาติ ด้วย เนื่องจากการพิจารณาผู้รับเหมาต้องผ่านการอนุมัติเห็นชอบจาก
    การเคหะแห่งชาติ

4.  ต้องนำหลักประกันสัญญา (Performance Bond) ในอัตราร้อยละ 5
    ของมูลค่าโครงการที่ได้รับทำงาน

5.  ต้องผ่านการอนุมัติเห็นชอบจากการเคหะแห่งชาติ ในข้อกำหนดเงื่อนไข เช่น
    วัสดุที่ใช้ในการก่อสร้างตรงตามแบบมาตรฐานของการเคหะแห่งชาติ
    ตลอดจนระยะเวลาการก่อสร้างทุกระบบ ทุกวิธี